Ντέιβιντ Χέρολντ

Ο Ντέιβιντ Έντγκαρ Χέρολντ (16 Ιουνίου 1842 – 7 Ιουλίου 1865) ήταν συνεργός του Τζον Γουίλκς Μπουθ στη δολοφονία του Αμερικανού Προέδρου Αβραάμ Λίνκολν στις 14 Απριλίου 1865. Μετά τον πυροβολισμό, ο Χέρολντ συνόδευσε τον Μπουθ στο σπίτι του Δόκτωρ Σάμουελ Μαντ , ο οποίος φρόντισε το τραυματισμένο πόδι του Μπουθ. Οι δύο άνδρες στη συνέχεια διέφυγαν μέσω του Μέριλαντ και της Βιρτζίνια προς το Νότο όπου τελικά περικυκλώθηκαν σε έναν αχυρώνα. Ο Χέρολντ παραδόθηκε, αλλά ο Μπουθ πυροβολήθηκε και πέθανε δύο ώρες αργότερα. Ο Χέρολντ καταδικάστηκε σε θάνατο και απαγχονίστηκε με άλλους τρεις συνωμότες στο Οπλοστάσιο της Ουάσιγκτον, γνωστό πλέον ως Φορτ Λέσλι Τζ. ΜακΝέρ.

Πρώιμος βίος 
Ο Ντέιβιντ Χέρολντ γεννήθηκε στο Μέριλαντ , το έκτο από τα 11 παιδιά του Άνταμ Τζορτζ Χέρολντ (1803–1864) και της Μαίρη Ανν Πόρτερ (1810–1883). Το 1860 ο Χέρολντ έλαβε πιστοποιητικό στη φαρμακευτική από το κολέγιο του Georgetown. Στη συνέχεια εργάστηκε ως βοηθός φαρμακοποιού και ασχολήθηκε με το κυνήγι. Γνωρίστηκε με τον Τζον Σάρατ ενώ παρακολουθούσε μαθήματα στη Στρατιωτική Ακαδημία Charlotte Hall στα τέλη της δεκαετίας του 1850. Λίγα χρόνια αργότερα, τον Δεκέμβριο του 1864, ο Σάρατ τον σύστησε στον Μπουθ.

Δολοφονία του Αβραάμ Λίνκολν 
Ο Χέρολντ και μια ομάδα συνωμοτών  είχαν αρχικά σχεδιάσει να απαγάγουν τον Λίνκολν, αλλά αργότερα αποφάσισαν να σκοτώσουν τον ίδιο ,τον Αντιπρόεδρο Άντριου Τζόνσον και τον υπουργό προεδρίας της Κυβέρνησης Ουίλιαμ Σούαρντ . 

Το βράδυ της 14ης Απριλίου 1865, ο Χέρολντ οδήγησε τον Λιούις Πάουελ στο σπίτι του Σούαρντ.Ο Πάουελ προσπάθησε ανεπιτυχώς να τον σκοτώσει  τραυματίζοντας τον βαριά. Η ταραχή που ακολούθησε τρόμαξε τον Χέρολντ και τελικά διέφυγε χωρίς να περιμένει τον Πάουελ. 

Ήταν σε αυτό το σημείο που ο Τζον Γουίλκς Μπουθ πυροβόλησε τον Λίνκολν στο Θέατρο Φορντ . Ο Μπουθ τραυματίστηκε στο πόδι στη προσπάθεια διαφυγής του. Αργότερα πέρασε τη γέφυρα στο Μέριλαντ και συνάντησε τον Χέρολντ εκεί.  Οι δύο άνδρες έφτασαν στο σπίτι του Δρ. Σάμουελ Μαντ για να φροντίσει τα τραύματα του Μπουθ. Αργότερα κατευθύνθηκαν προς το σπίτι ενός οπαδού της Συνομοσπονδίας. Λόγω μιας ομιχλώδους νύχτας, ο Χέρολντ και ο Μπουθ βρέθηκαν στο Μέριλαντ και όχι στη Βιρτζίνια όπως είχε προγραμματιστεί. Απείλησαν έναν αγρότη και τον ανάγκασαν να κοιμηθεί έξω από το σπίτι του για να μείνουν αυτοί στα υπνοδωμάτια .Έφυγαν το πρωί και ζήτησαν να μείνουν σε μια άλλη φάρμα που ανήκε στον Ρίτσαρντ Χένρι Γκάρετ. Αφού ο Μπουθ μέθυσε, ο Γκάρετ έβαλε τους δύο να κοιμηθούν στον αχυρώνα. Σύντομα, ξύπνησαν από τους ήχους των αλόγων. 

Ο Χέρολντ και ο Μπουθ παγιδεύτηκαν από στρατιώτες της Ένωσης στις 26 Απριλίου 1865. Ο Χέρολντ παραδόθηκε, αλλά ο Μπουθ αρνήθηκε να καταθέσει τα όπλα και πυροβολήθηκε από τον λοχία Μπόστον Κόρμπετ μέσα από μια ρωγμή στον τοίχο του αχυρώνα. Πέθανε λίγες ώρες αργότερα.

Δίκη και εκτέλεση 

Ο Χέρολντ δικάστηκε ενώπιον στρατιωτικού δικαστηρίου. Καθώς είχε ήδη παραδεχτεί τη συμμετοχή του στη συνωμοσία δολοφονίας, η μόνη υπεράσπιση που μπορούσε να προσφέρει ο δικηγόρος του Φρέντερικ Στόουν ήταν ότι ο Χέρολντ ήταν ένας αδύναμος χαρακτήρας και βρισκόταν υπό την πλήρη αδικαιολόγητη επιρροή του Μπουθ. Επειδή η υπεράσπισή του ήταν ανεπιτυχής, ο Χέρολντ καταδικάστηκε σε θάνατο. Απαγχονίστηκε στην Ουάσιγκτον, στις 7 Ιουλίου 1865 με τους Μαίρη Σάρατ, Λιούις Πάουελ και Τζορτζ Άντζεροντ . Η πτώση από την αγχόνη δεν έσπασε το λαιμό του και πάλεψε για σχεδόν πέντε λεπτά για τη ζωή του.

Στις 15 Φεβρουαρίου 1869, η μητέρα του Χέρολντ και πέντε από τις αδερφές του έθαψαν τα λείψανά του στο Κογκρέσο Κοιμητήριο στην Ουάσιγκτον, DC σε έναν άσημο τάφο, δίπλα στον τάφο του πατέρα του Άνταμ.  Η ταφόπλακα που μνημονεύει τον Ντέιβιντ τώρα στο Κοιμητήριο του Κογκρέσου τοποθετήθηκε εκεί τον Ιούλιο του 1917, τη στιγμή της ταφής της αδελφής του Μαίρη Άλις Χέρολντ Νέλσον.

Παραπομπές 

Αμερικανικός Εμφύλιος Πόλεμος
Αμερικανοί εγκληματίες